
Republika Hrvatska
Općinski sud u Rijeci
Prekršajni odjel

Poslovni broj Pp-3505/2021-13

R E P U B L I K A  H R V A T S K A

R J E Š E NJ E

Općinski sud u Rijeci, po sucu Sanji Crljen Mrvoš, uz sudjelovanje Maje Lekić kao zapisničara, u prekršajnom postupku protiv maloljetne počiniteljice Sare Bugarinović zbog prekršaja iz članka 11. Zakona o prekršajima protiv javnog reda i mira (Narodne novine broj: 41/77, 55/89, 5/90, 30/90, 47/90, 55/91, 29/94) u povodu Optužnog prijedloga Policijske uprave primorsko-goranske Prve policijske postaje Rijeka broj: 511-09-23/05-5-317-1/2021 od 15. lipnja 2021., 09. rujna 2026.,
 
r i j e š i o  j e

I. Na temelju članka 184. stavka 6. Prekršajnog zakona (Narodne novine broj 107/07, 39/13, 157/13, 110/15, 70/17, 118/18, 114/22, 86/26 dalje: PZ) obustavlja se prekršajni postupak protiv maloljetne počiniteljice Sare Bugarinović OIB 40294485586.

II. Na temelju članka 140. stavka 1. i 2. PZ troškovi prekršajnog postupka iz članka 138. stavka 2. točaka 2. do 5. i točke 7. PZ padaju na teret proračunskih sredstava suda.

Obrazloženje

1. Rješenjem naslovnog suda gornjeg poslovnog broja Pp-3505/2021-10 od 22. prosinca 2022. maloljetnoj Sari Bugarinović je za prekršaj iz članka 11. Zakona o prekršajima protiv javnog reda i mira primijenjena odgojna mjera, sudski ukor te je istoj izrečena zaštitna mjera oduzimanja novčanog iznosa od 87 kuna i 5 lipa dok je ista oslobođena plaćanja troškova prekršajnog postupka. 

2. Predmet je 28. travnja 2026. presigniran u referadu 14 ovdje uređujućoj sutkinji, a kako to proizlazi iz naredbe Ureda predsjednika 48 Su-73/2026 od 21. travnja 2026.

3. Odredbom članka 13. stavka 1. PZ propisano je da prekršajni progon zastarijeva nakon četiri godine.

3.1. Člankom 184. stavkom 6. PZ propisano je da kada u postupku dostave nepravomoćne odluke o prekršaju ili u roku za podnošenje pravnog lijeka protiv odluke o prekršaju istekne zakonom propisani rok za zastaru prekršajnog progona, rješenjem će se utvrditi da je nastupila zastara prekršajnog progona i prekršajni postupak obustaviti.

4. Činjeničnim opisom je dan počinjenja prekršaja naveden 10. lipnja 2021., pa je time opisani rok od 4 godine protekao 10. lipnja 2025.

5. Obzirom da navedena nepravomoćna presuda, a kako to proizlazi iz spisa predmeta, nije otpremljena strankama, valjalo je na temelju članka 184. stavka 6. PZ obustaviti prekršajni postupak protiv maloljetne počiniteljice.

6. Odluka o troškovima prekršajnog postupka temelji se na članku 140. stavku 1. PZ.

7. Slijedom navedenog valjalo je odlučiti kao u izreci.

U Rijeci 09. rujna 2026.

							Sudac

Sanja Crljen Mrvoš, v.r.						





UPUTA O PRAVU NA ŽALBU
Protiv rješenja stranke i osobe čija su prava povrijeđena mogu podnijeti žalbu. Žalba se podnosi ovome sudu u roku 3 (tri) dana od dana dostave rješenja u dovoljnom broju primjeraka za prvostupanjski i drugostupanjski sud.  O žalbi odlučuje Visoki prekršajni sud Republike Hrvatske.



DNA:
- ovlašteni tužitelj
- mlt. Sara Bugarinović na adresu prebivališta neposredno (sada punoljetna) 



Za točnost otpravka - ovlašteni službenik

Maja Lekić

